Sinilevää havaittu Pohjois-Savon järvissä - Savon Sanomat
Savo 06.07.2017 14:29
Sinilevää havaittu Pohjois-Savon järvissä
Havainnot ovat olleet vähäisiä. Arkistokuva. Kuva: Tomi Glad
Kesäkuun viileys piti alkukesän kukinnot kurissa, ja näin ollen Pohjois-Savon ensimmäiset sinilevähavainnot tehtiin vasta heinäkuun ensimmäisellä viikolla.
Sinilevähavaintoja on tullut viikon aikana kolmelta vakioseurantapaikalta: Onkivedeltä, Haukivedeltä ja Kallaveden Oravilahdelta. Kallaveden Väärälahdelta on tuli kansalaiselta sinilevähavainto viime viikonloppuna. Kaikissa havainnoissa sinilevän määrä oli vähäinen.
Yleensä kesäkuun aikana on havaittu yksittäisiä sinileväkukintoja, mutta runsaimmat esiintymiset ajoittuvat heinä–elokuulle.
Maakunnan järvien ensimmäisten sinilevähavaintojen lykkääntyminen heinäkuulle on ollut leväseurannan historian aikana harvinaista, mutta ei täysin poikkeuksellista. Myöskään vuosina 2012 ja 2015 sinilevää ei havaittu vielä kesäkuussa. Muuten leväseurannan käynnistymisestä, vuodesta 1998 alkaen, sinileväkukintoja on joka vuosi ollut jo kesäkuun loppuun mennessä.
Ilman viileä lämpötila vaikuttaa järvien pintavesien lämpötilaan ja hillitsee sinileväkukintoja. Kallaveden ja Pielaveden pintaveden lämpötila on pysynyt lähes koko alkukesän vuosien 2012–2016 keskiarvoa viileämpänä.
Järvien sinileväkukinnat ovat lisääntyneet
Kuopion jättimäinen hotellihanke kirvoitti voimakasta keskustelua: "Kuka vastaa, jos nämä talot sortuvat?"
Nettihurmuri huijasi savolaisnaiselta yli 100000 euroa – poliisi keskeytti tapauksen tutkinnan
Tulipalo tuhosi omakotitaloa Siilinjärven Vuorelassa
148-vuotias itsenäisyys päättymässä – Keiteleen seurakuntaa esitetään liitettäväksi yhtymään
Rautalampi sitoutuu ottamaan uusia kiintiöpakolaisia vain vuoden
Rautalammin kunta ostamassa osuuspankilta Viiluhallin